Overskuddet ligger cirka 20 millioner kroner højere end forventet. Det gode resultat skyldes blandt andet, at selskabsskatten er sat ned. Samtidig har Royal Arctic Line transporteret omkring 7 procent mere gods end i 2005. Den samlede omsætning i Royal Arctic Line var i 2006 på 752 millioner kroner. Bestyrelsen i selskabet betegner, næppe overraskende, resultatet som tilfredsstillende. Royal Arctic Line har blandt andet en fragtrute mellem Aalborg og Nuuk.
Rederiet Royal Arctic Line havde i 2006 et overskud på 69 millioner kroner før skat, mod 30 millioner kroner året før.